Здравейте! Има издадена ограничителна заповед срещу свекър си, но тя изтича. Той притежава 1/6 от имота, в който живеем и се кани да се върне и всичко почва наново. Как мога да го спра, имам ли право да не го допусна?




След изтичане на ограничителна заповед
======================================

 

Здравейте,


нямате право да не допускате свекър си в съсобственото му жилище след изтичането на срока на ограничителната заповед. При нов случай на домашно насилие отново можете да подадете молба с приложена декларация по Закона за защита от домашно насилие.  

Особено тежки случаи на домашно насилие вече са и криминализирани с изменения в Наказателния кодекс. Според НК – престъплението е извършено “в условията на домашно насилие”, ако е предшествано от системно упражняване на физическо, сексуално или психическо насилие, поставяне в икономическа зависимост, принудително ограничаване на личния живот, личната свобода и личните права и е осъществено спрямо възходящ, низходящ, съпруг или бивш съпруг, лице, от което има дете, лице, с което се намира или е било във фактическо съпружеско съжителство, или лице, с което живеят или е живяло в едно домакинство.


Поздрави,  

адв. Николина Митова  

0898 303092




Благодаря за отговора.


